Leyin odun meta Ohun t’ó bá gba ni lọ́jọ́ ogun Òun l’ó yẹ ká wárí fún bíi gbanigbani Ohun t’ó bá gba ni sìlẹ̀ lọ́jọ̀ ọ̀ràn Òun ló yẹ ká sátọ̀ bíi olùgbèjà Ṣéb’Olùfọ̀n ni kò jógun ó jà l’Ẹ́rìn Ṣeb’Ájàlá Ṣàngó ni kò jógun ó kó Kòso Àní ‘hun t’ó bá gba ni làá sin Ṣùgbọ́n Òbìrí ayé ti yí bìrí Ọmọ adáríhunrun ò níran olóore ... Asiri alabosi Bí abẹ́rẹ́ bí abẹ́rẹ́ là ń ṣèké Ojo t’ó bá tọ́kọ́ rọ ni í pa ni B’írọ́ bá fẹ́ k’ó máa báfẹ́fẹ́ siré Òtìítọ́ ò ní gbé ‘ṣè t’ó sì dunra Òtíìtọ́ kò ní sáré jù ‘gbín Ibi t’írọ́ bá ṣubú sí l’òtíìtọ́ ó ti kì í mọ́lẹ̀ Ẹ má jẹ ń f’àkàwé gbàgbé alábòsí Ẹ má jẹ ń sàròyé gbàgbé oníṣẹ́ ibi Bàbá àlùsì tí mo fẹ sọ̀rọ̀ bá l’Obìnrin ti jàrábà Wọn gba ṣòkòtò nídìí àgbààyà tán ...